তথ্যবিবরণী নম্বর : ৩৪৭৪

**পরিবর্তিত প্রেক্ষাপটে উদ্যোক্তারাই নতুন প্রজন্মের কর্মক্ষেত্র সৃজন করবে -- বিদ্যুৎ প্রতিমন্ত্রী**

ঢাকা, ২৮ ভাদ্র (১২ সেপ্টেম্বর):

 বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, নতুন সম্ভাবনা কাজে লাগিয়ে অনন্যতা প্রকাশ করতে পারলে সাফল্য আসবেই। কোভিড-১৯ চাকরির বাজারে পরিবর্তন, অবস্থান্তর বা নবরূপায়ন ঘটিয়ে বৈচিত্র্যময়তা এনেছে। অনলাইন বিপণন ব্যাপকহারে বৃদ্ধি পেয়েছে। অনলাইনভিত্তিক নতুন নতুন উদ্যোক্তা সৃষ্টি হয়েছে। এই উদ্যোক্তারাই নতুন প্রজন্মের জন্য কাজের জায়গা সৃজন করবে।

 প্রতিমন্ত্রী আজ ইউনিভার্সিটি অভ্‌ লিবারেল আর্ট আয়োজিত "কোভিড-১৯ বৈশ্বিক মহামারী চলাকালীন এবং পরবর্তীতে ভবিষ্যৎ প্রজন্মের জন্য ক্যারিয়ার ভিশন" শীর্ষক অনলাইন সেমিনারে প্রধান অতিথির বক্তব্যে এসব কথা বলেন।

 প্রতিমন্ত্রী বলেন, যুগের সাথে তাল মিলিয়ে নিজেদেরকে গড়তে হবে। তরুণদেরকে কাজ করার জায়গা করে দিতে হবে। তাদের প্রকাশ করার প্ল্যাটফর্ম তৈরি করে দিতে হবে। চাকরি বনাম উদ্যোক্তা, ঝুঁকি বনাম সাফল্য, ব্যক্তিগত অর্জন বনাম সামষ্টিক অর্জন ইত্যাদি বিষয়ে নতুন প্রজন্মের সাথে মতবিনিময় করা আবশ্যক। সরকার গৃহীত উদ্যোগসমূহের সাথে নতুন প্রজন্মের সম্পৃক্ততা বৃদ্ধিতে বিশ্ববিদ্যালয়গুলোর কার্যকর পদক্ষেপ নেয়া উচিত। প্রতিমন্ত্রী এ সময় বৈশ্বিক প্রেক্ষাপটে বাংলাদেশের অর্জন, বিদ্যুৎ ও জ্বালানি খাতে চাকরি এবং গবেষণার সুযোগ, আধুনিক প্রযুক্তির ব্যবহার ও সেবা ইত্যাদি বিষয় নিয়ে শিক্ষার্থীদের সাথে নানা-দৃষ্টিকোণ থেকে খোলামেলা আলোচনা করেন।

 সহকারী অধ্যাপক দিলারা আফরোজ খান রোপার সঞ্চালনায় ভার্চুয়াল এই সেমিনারে অন্যান্যের মাঝে ইউনিভার্সিটি অভ্‌ লিবারেল আর্ট-এর উপাচার্য অধ্যাপক এইচ এম জহিরুল হক সংযুক্ত থেকে বক্তব্য দেন।

#

আসলাম/রাহাত/সঞ্জীব/সেলিম/২০২০/২২১৫ ঘণ্টা

তথ্যবিবরণী নম্বর : ৩৪৭৩

**বঙ্গবন্ধুর জন্মশতবার্ষিকী উদযাপন**

**জাতিসংঘে বাংলাদেশের সদস্য পদ লাভ এবং বঙ্গবন্ধুর ভাষণ প্রদানের দিবস পালনের সিদ্ধান্ত**

ঢাকা, ২৮ ভাদ্র (১২ সেপ্টেম্বর):

 জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপনের অংশ হিসাবে জাতিসংঘে বাংলাদেশের সদস্য পদ অর্জন উপলক্ষে আগামী ১৭ই সেপ্টেম্বর আলোচনা অনুষ্ঠান এবং জাতিসংঘে বঙ্গবন্ধুর ভাষণ প্রদান উপলক্ষে আগামী ২৫শে সেপ্টেম্বর আলোচনা অনুষ্ঠান ও প্রামাণ্যচিত্র সম্প্রচার করা হবে।

 আজ জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপন জাতীয় বাস্তবায়ন কমিটির এক অনলাইন সভায় এ সিদ্ধান্ত গৃহীত হয়। জাতীয় বাস্তবায়ন কমিটির সভাপতি জাতীয় অধ্যাপক রফিকুল ইসলামের সভাপতিত্বে এবং কমিটির প্রধান সমন্বয়ক ড. কামাল আবদুল নাসের চৌধুরীর সঞ্চালনায় অনুষ্ঠিত সভায় বিভিন্ন উপকমিটির আহ্বায়ক, সদস্য-সচিব ও অন্যান্য সদস্যবৃন্দ অংশগ্রহণ করেন।

 সভায় গৃহীত সিদ্ধান্তে জানানো হয়, ১৯৭৪ সালের ১৭ সেপ্টেম্বর জাতিসংঘে বাংলাদেশের সদস্য পদ অর্জনে বঙ্গবন্ধুর অসামান্য ও গৌরবদীপ্ত ভূমিকা জনগণের সামনে তুলে ধরতে একটি আলোচনা অনুষ্ঠান আগামী ১৭ই সেপ্টেম্বর বাংলাদেশ টেলিভিশনসহ সকল বেসরকারি টেলিভিশন চ্যানেল, অনলাইন মিডিয়া ও সামাজিক যোগাযোগ মাধ্যমে সম্প্রচার করা হবে। এছাড়া ১৯৭৪ সালের ২৫শে সেপ্টেম্বর বঙ্গবন্ধু কর্তৃক জাতিসংঘে প্রথমবারের মতো বাংলায় প্রদত্ত ঐতিহাসিক ভাষণের ওপর আরো একটি আলোচনা অনুষ্ঠান এবং একটি প্রামাণ্যচিত্র বাংলাদেশ টেলিভিশনসহ সকল বেসরকারি টেলিভিশন চ্যানেল, অনলাইন মিডিয়া ও সামাজিক যোগাযোগ মাধ্যমে সম্প্রচার করা হবে।

 সভায় অন্যান্যের মধ্যে তথ্যমন্ত্রী ড. হাছান মাহ্‌মুদ; শিক্ষামন্ত্রী ডা. দীপু মনি; পররাষ্ট্র মন্ত্রী এ কে আব্দুল মোমেন; যুব ও ক্রীড়া প্রতিমন্ত্রী মোঃ জাহিদ আহসান রাসেল; পররাষ্ট্র প্রতিমন্ত্রী মোঃ শাহরিয়ার আলম; সংস্কৃতি বিষয়ক প্রতিমন্ত্রী কে এম খালিদ; আসাদুজ্জামান নূর, এমপি; যুব ও ক্রীড়া মন্ত্রণালয়ের সচিব মোঃ আখতার হোসেন; সংস্কৃতি বিষয়ক সচিব মোঃ বদরুল আরেফীন, তথ্য সচিব কামরুন নাহার, বাংলাদেশ টেলিভিশনের মহাপরিচালক এস এম হারুন অর রশীদ, প্রধানমন্ত্রীর কার্যালয়ের মহাপরিচালক মোঃ খলিলুর রহমান, সশস্ত্র বাহিনী বিভাগের মহাপরিচালক কমোডর বশীর উদ্দিন আহমেদ, বাংলা একাডেমির মহাপরিচালক হাবীবুল্লাহ সিরাজী, সাংস্কৃতিক ব্যক্তিত্ব রামেন্দু মজুমদার, সাংস্কৃতিক ব্যক্তিত্ব সৈয়দ হাসান ইমাম, কবি তারিক সুজাত, জাতীয় প্রেস ক্লাবের সাধারণ সম্পাদক ফরিদা ইয়াসমিন, এটকো সহ-সভাপতি মোজাম্মেল হক, সাংবাদিক সুভাষ সিংহ রায় এবং জাতীয় বাস্তবায়ন কমিটির কর্মকর্তাবৃন্দ উপস্থিত ছিলেন।

#

নাসরীন/নাইচ/রাহাত/সঞ্জীব/সেলিম/২০২০/২০০০ ঘণ্টা

তথ্যবিবরণী নম্বর : ৩৪৭২

**সরকার সব ধরনের দুর্যোগ মোকাবিলা করে যাচ্ছে**

 **-- প্রাথমিক ও গণশিক্ষা প্রতিমন্ত্রী**

রৌমারী (কুড়িগ্রাম), ২৮ ভাদ্র (১২ সেপ্টেম্বর):

 প্রাথমিক ও গণশিক্ষা প্রতিমন্ত্রী মোঃ জাকির হোসেন বলেছেন, বর্তমান সরকার দেশের উন্নয়নের ধারা অব্যাহত রেখে সব ধরনের দুর্যোগ মোকাবিলা করে যাচ্ছে। দেশের জনগণের কল্যাণে দিনরাত কাজ করে যাচ্ছে। অসহায় মানুষের ঘরে ঘরে খাদ্যসামগ্রী পৌঁছে দিচ্ছে সরকার।

 প্রতিমন্ত্রী কুড়িগ্রাম জেলার রৌমারী উপজেলায় সিজি জামান সরকারি উচ্চ বিদ্যালয় প্রাঙ্গণে  বাংলাদেশ রেড ক্রিসেন্ট সোসাইটির উদ্যোগে  সম্প্রতি বন্যায় ক্ষতিগ্রস্তদের মাঝে খাদ্যসামগ্রী বিতরণ উপলক্ষে আয়োজিত অনুষ্ঠানে  প্রধান অতিথির বক্তব্যে এসব কথা বলেন।

 প্রতিমন্ত্রী রৌমারী উপজেলার ছয়টি ইউনিয়নের ৮৪০ জন বন্যার্তের মাঝে জনপ্রতি সাড়ে ৭ কেজি চাল, ১ কেজি ডাল, ১ কেজি সয়াবিন তেল, ১ কেজি লবণ ও ১ কেজি চিনি এবং আধা কেজি করে সুজি বিতরণ করেন৷

#

রবীন্দ্র/নাইচ/সঞ্জীব/রেজাউল/২০২০/১৮৫০ ঘণ্টা

তথ্যবিবরণী নম্বর : ৩৪৭১

**শিক্ষা নীতিতে ‘ই-লার্নিং’ কার্যক্রমকে আরো গুরুত্বারোপ করা হবে
 -- শিক্ষামন্ত্রী**

ঢাকা, ২৮ ভাদ্র (১২ সেপ্টেম্বর):

 শিক্ষামন্ত্রী ডা. দীপু মনি বলেছেন, কোভিড মহামারী একটি বৈশ্বিক সংকট, যেটি বাংলাদেশের শিক্ষা ব্যবস্থাকেও এক ধরনের সংকটে ফেলেছে।  তিনি বলেন, চতুর্থ শিল্প বিপ্লবের বর্তমান সময়ে শিক্ষা ব্যবস্থায় ‘ই-লার্নিং’ অত্যন্ত কার্যকর এবং সামনের দিনগুলোতে এটি আরো ব্যাপকভাবে ব্যবহৃত হবে।

 ঢাকা চেম্বার অভ্‌ কমার্স অ্যান্ড ইন্ডাস্ট্রি (ডিসিসিআই) আয়োজিত ‘ই-লার্নিং’ শীর্ষক ওয়েবিনারে প্রধান অতিথির বক্তব্যে মন্ত্রী আজ এ কথা বলেন।

 মন্ত্রী বলেন, বাংলাদেশে বর্তমান শিক্ষানীতি ২০১০ সালে প্রণয়ন করা হয়েছে, সেটাকে যুগোপযোগীকরণ এবং সংস্কারের উদ্যোগ নেওয়া হয়েছে। শিক্ষানীতিতে ই-লার্নিং কে আরো বেশি গুরুত্ব দেয়া হবে।

 মন্ত্রী জানান, সামনের দিনগুলোতে কি ধরনের দক্ষ লোকবল প্রয়োজন হবে, তার একটি প্রাক নির্বাচনের মাধ্যমে সে অনুযায়ী আমাদের শিক্ষা কার্যক্রম, অবকাঠামো এবং শিক্ষকবৃন্দের দক্ষতা উন্নয়ন করতে হবে। শিক্ষামন্ত্রী বিশেষ করে বিশ্ববিদ্যালয়গুলোতে আরো বেশি হারে গবেষণা পরিচালনার ওপর জোরারোপ করেন। তিনি জানান, বর্তমানে দেশের ১৭ শতাংশ শিক্ষার্থী কারিগরি শিক্ষা কার্যক্রমের আওতায় রয়েছে। তিনি পরীক্ষা এবং সনদ সর্বস্ব শিক্ষার মাধ্যমে প্রকৃত মানুষ গড়ে তোলা সম্ভব নয় বলে মত প্রকাশ করেন এবং শিল্পখাত ও শিক্ষাব্যবস্থার মধ্যে সমন্বয় আরো বাড়ানো প্রয়োজন বলে অভিমত ব্যক্ত করেন।

 জাতীয় বিশ্ববিদ্যালয়ের উপাচার্য অধ্যাপক ড. হারুন-উর রশিদ, আমেরিকান ইন্টারন্যাশনাল ইউনির্ভাসিটি বাংলাদেশ-এর উপাচার্য প্রফেসর ড. কারম্যান জেড লামাংনা, বাংলাদেশ কারিগরি শিক্ষা বোর্ড-এর চেয়ারম্যান ড. মোঃ মুরাদ হোসেন মোল্লা, ইউনাইটেড ইন্টারন্যাশনাল ইউনির্ভাসিটি’র ইলেকট্রিকাল অ্যান্ড ইলেকট্রনিক ইঞ্জিনিয়ারিং বিভাগের অধ্যাপক ড. খাজা ইফতেখার উদ্দিন আহমদ, নর্থ-সাউথ বিশ্ববিদ্যালয়ের একাউন্টিং অ্যান্ড ফিন্যান্স বিভাগের অধ্যাপক ড. মোহাম্মদ ইশতিয়াক আজিম প্রমুখ উক্ত ওয়েবিনারে আলোচক হিসেবে যোগদান করেন।

#

খায়ের/নাইচ/সঞ্জীব/রেজাউল/২০২০/১৮৪২ ঘণ্টা

Handout Number : 3470

**Foreign Minister attends the ASEAN Regional Forum**

Dhaka, 28 Bhadra (12 September) :

 The 27th ASEAN Regional Forum (ARF) Foreign Ministers’ Meeting was held virtually on today. The Foreign Minister of Bangladesh Dr. A K Abdul Momenled Bangladesh delegation to the 27th ARF Meeting. The Director General (Regional Organizations) of the Ministry of Foreign Affairs, Dhaka facilitated the Participation of the Foreign Minister in the Meeting virtually hosted by the Socialist Republic of Viet Nam, the current Chair of the ARF.

 Mentioning Bangabandhu Sheikh Mujibur Rahman as the greatest Bengali of all times, the Foreign Minister Dr. A K Abdul Momentold the forum that the year 2020 marked the Birth Centenary of the Father of the Nation of Bangladesh, Bangabandhu Sheikh Mujibur Rahman. He aptly eulogized the Prime Minister Sheikh Hasina for her wise and timely decision to virtually organize the events of significant socio-cultural and developmental importance, planned for observing the year, which helped contain the further spread of the Covid-19. The Foreign Minister expressed his previous apprehension about the possible deadly effect of Covid-19 on 1.1 million Rohingyas, the displaced people of Myanmar, who actually got minimally affected, he told, due to multiple targeted initiatives.

 The Foreign Minister categorically conveyed, "Despite the threat to our economy, ecology, and overall societal impact, Bangladesh gave shelter, on a humanitarian ground, to nearly 1.1 million persecuted people fleeing massacre in Myanmar, their homeland. Bangladesh is keen on solving the crisis through constructive diplomacy with good neighbourly spirit. Myanmar is our friendly country and therefore, Bangladesh signed three instruments with Myanmar for repatriation***.*** Myanmar agreed to take back them after verification. They also agreed to create a conducive environment for their voluntary repatriation and they agreed to ensure safety and security of the displaced people. But unfortunately till today, none went back and instead of creating conducive environment, fighting and shelling is ongoing in the Rakhaine state***.*** "

 The Foreign Minister also apprised that Bangladesh suggested Myanmar to engage non-millitary civilian observers from their friendly countries like countries from ASEAN, China, Russia, India or other friends of their choice, which may reduce trust deficit among the Rohingyas, necessary for a sustainable return of them to Myanmar.

 Highlighting the significance of the ‘Digital Bangladesh-Vision 2021’ pioneered and advanced by the Prime Minister Sheikh Hasina and its inextricable link to the notion of ‘Digital Economy’, the Foreign Minister pointed out that financial inclusion is being substantially reinforced by the rapidly increasing use of mobile banking in Bangladesh.

 The Foreign Minister appreciated the role of ARF by telling that challenges like terrorism, climate change, irregular movement of people, transnational crimes can only be adequately and effectively addressed through mutual trust and cooperation underpinned by multilateral arrangements like ARF. He assured the Forum of Bangladesh’s faith and support to the ARF initiatives.

 During the 27th ARF Meeting, ARF Member States including Australlia, India, Indonesia, Malaysia, Newzealand, Philippines, Republic of Korea, Singapore, USA and the European Union insited on solving Rohingya issue as soon as possible. They urged upon safe, sustainable, dignified repatriation of Rohingyas to their homeland.

#

### Tohidul/Nice/Sanjib/Rezaul/2020/1832 hours

তথ্যবিবরণী নম্বর : ৩৪৬৯

**ডাক্তার ও রোগীদের সুরক্ষায় বিভিন্ন সামগ্রী বিতরণ করলেন মন্ত্রী বীর বাহাদুর উশৈসিং**

বান্দরবান, ২৮ ভাদ্র (১২ সেপ্টেম্বর):

বান্দরবানে ডাক্তার ও রোগীদের সুরক্ষায় বিভিন্ন সামগ্রী বিতরণ করলেন পার্বত্য চট্টগ্রাম বিষয়ক মন্ত্রী বীর বাহাদুর উশৈসিং। তিনি বলেন, করোনা ভাইরাস থেকে রক্ষা পাওয়ার উপায় হলো ব্যক্তিগত সতর্কতা, পরিচ্ছন্নতা ও যথাযথ স্বাস্থ্যবিধি মেনে চলা।

মন্ত্রী আজ রেডক্রিসেন্ট সোসাইটি বান্দরবান ইউনিটের পক্ষ থেকে শহরের ফায়ার সার্ভিস এলাকায় প্রধান অতিথি হিসেবে এসব স্বাস্থ্য সুরক্ষা সামগ্রী তুলে দেন।

সিভিল সার্জন ডা. অংসুই প্রু মারমা ও পরিবার পরিকল্পনা বিভাগের উপ পরিচালক ডা. অংচালু’র হাতে জীবানুনাশক ক্লোরিন পাউডার, গ্লাভস, প্রটেকটিভ আউটওয়ার, সার্জিক্যাল মাস্ক, সার্জিক্যাল গ্লাভস, বালতিসহ অন্যান্য সুরক্ষা সামগ্রী প্রদান করেন মন্ত্রী।

পরে জেলার ৭টি উপজেলার জন্য ৪৫কেজি জীবাণুনাশক ক্লোরিন পাউডার, ৫০০টি গ্লাভস, ১২ হাজার মাস্ক, ১ হাজার প্রটেকটিভ আউটওয়ার, ১ হাজার ৫০০শত সার্জিক্যাল গাউন, ২ হাজার ৪শত সার্জিক্যাল ক্লথ প্রদান করা হয়।

#

নাছির/নাইচ/সঞ্জীব/আব্বাস/২০২০/১৮২৭ ঘণ্টা

তথ্যবিবরণী নম্বর : ৩৪৬৮

**মানসম্পন্ন ও বিদ্যুৎ সাশ্রয়ী যন্ত্রপাতি ব্যবহার করার আহ্বান বিদ্যুৎ প্রতিমন্ত্রীর**

ঢাকা, ২৮ ভাদ্র (১২ সেপ্টেম্বর) :

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, গুণগত মানসম্পন্ন ও বিদ্যুৎ সাশ্রয়ী বৈদ্যুতিক যন্ত্রপাতি ব্যবহার করতে গ্রাহকদের উদ্বুদ্ধ করতে হবে। অনুমোদিত লোডের অতিরিক্ত বিদ্যুৎ ব্যবহার পরিহার করা উচিত। বৈদ্যুতিক নিরাপত্তা নিশ্চিতকরণ এবং বৈদ্যুতিক দুর্ঘটনা পরিহারকল্পে প্রয়োজনে বিদ্যুতের অফিসগুলোর সহায়তা নেয়া যেতে পারে।

প্রতিমন্ত্রী আজ ভার্চুয়ালি ওয়েস্ট জোন পাওয়ার ডিস্ট্রিবিউশন কোম্পানি লিঃ এর উদ্যোগে নড়াইলে ওয়েস্ট জোন পাওয়ার ডিস্ট্রিবিউশন কোম্পানির এলাকায় স্মার্ট প্রি-পেমেন্ট মিটার স্থাপনের উদ্বোধনী অনুষ্ঠানে প্রধান অতিথির বক্তব্যে এ সব কথা বলেন।

প্রতিমন্ত্রী বলেন, স্মার্ট প্রি-পেমেন্ট মিটারের সুবিধাগুলো গ্রাহকদের অভিহিত করুন। স্মার্ট প্রি-পেমেন্ট মিটার ব্যবহারকারী পরিবারের বাজেট অনুযায়ী বিদ্যুৎ ব্যবহারের সুবিধা গ্রহণ করতে পারবেন এবং মাসিক বিল পরিশোধ খুবই সহজসাধ্য। সরকার নির্ধারিত সময়েই নিরবচ্ছিন্ন বিদ্যুৎ দেবে। পর্যায়ক্রমে সারা দেশেই বিদ্যুতের তার ভূগর্ভস্থ করা হবে।

নড়াইলে ওয়েস্ট জোন পাওয়ার ডিস্ট্রিবিউশন কোম্পানি লিঃ – এর বিদ্যুৎ গ্রাহক সংখ্যা ১৫ হাজার ৮০০টি, প্রাথমিকভাবে স্মার্ট প্রি-পেইড মিটার স্থাপন করা হবে ৯ হাজার ৯৯৮টি। প্রি-পেমেন্ট মিটারিং পদ্ধতিতে মিটার ব্যাল্যান্স শেষ হয়ে গেলেও তাৎক্ষণিকভাবে মিটার হতে ১০০ টাকা পর্যন্ত ইমারজেন্সি ব্যাল্যান্স নেয়ার ব্যবস্থা থাকায় বিদ্যুৎ বন্ধ হওয়ার সম্ভাবনা নেই বললেই চলে। শুক্র ও শনিবার সাপ্তাহিক ছুটি, সরকারি ছুটির দিন এবং অফিস সময়ের পর (বিকাল ৪টা থেকে পরদিন সকাল ১০টা পর্যন্ত) মিটারের ব্যাল্যান্স শেষ হলেও মিটার বন্ধ হবে না। গ্রাহকগণ নিট বিদ্যুৎ বিলের ওপর ১ শতাংশ হারে রিবেট সুবিধা প্রাপ্ত হবেন। বিদ্যুৎ বিল বকেয়া হবে না, ফলে লাইন কাটার টেনশন থাকবে না এবং অতিরিক্ত ডিসি/আরসি ফি ও ৫ শতাংশ হারে বিলম্ব মাসুল প্রযোজ্য হবে না । প্রি-পেমেন্ট মিটারের মাধ্যমে নতুন সংযোগ প্রদানের ক্ষেত্রে নিরাপত্তা জামানত গ্রহণ করা হবে না । গ্রাহক তার মিটারের বিদ্যুৎ ব্যবহার ও অবশিষ্ট ব্যলেন্স যেকোন সময় দেখতে পারবেন । প্রিপেইড মিটার স্থাপনের সময় গ্রাহকের নিকট থেকে কোন অর্থ আদায় করা হবে না, সকল বিদ্যুৎ বিতরণী সংস্থা ও কোম্পানিতে সিঙ্গেল ফেজ মিটারের মাসিক ভাড়া ৪০ টাকা হিসেবে বিদ্যুৎ বিলের সাথে সমন্বয় করা হবে।

নড়াইলের জেলা প্রশাসক আনজুমান আরার সভাপতিত্বে অনুষ্ঠানে অন্যান্যের মাঝে সংসদ সদস্য মাশরাফী বিন মোর্ত্তজা, বিদ্যুৎ সচিব ডঃ সুলতান আহমেদ ও ওয়েস্ট জোন পাওয়ার ডিস্ট্রিবিউশন কোম্পানি লিঃ –এর ব্যবস্থাপনা পরিচালক মোঃ শফিক উদ্দিন সংযুক্ত থেকে বক্তব্য রাখেন।

#

আসলাম/নাইচ/সঞ্জীব/আব্বাস/২০২০/১৮১০ ঘণ্টা

তথ্যবিবরণী নম্বর : ৩৪৬৭

 **উন্নয়নের কথা বলে নদী দখল করা যাবে না**

 **---নৌপরিবহন প্রতিমন্ত্রী**

ewikvj, ২৮ ভাদ্র (১২ সেপ্টেম্বর) :

নৌপরিবহন প্রতিমন্ত্রী খালিদ মাহ্‌মুদ চৌধুরী বলেছেন, পাওয়ার প্ল্যান্ট, ইকোনমিক জোন বা অন্য কোন উন্নয়নের কথা বলে নদী দখল করা যাবে না। সরকার নদীর অবৈধ দখলদারদের উচ্ছেদ করছে। ব্যবসায়িক স্থাপনাকে ঘিরে কেউ নদীর জায়গা দখল করতে চাইলে তা কখনোই গ্রহণযোগ্য হবে না।

প্রতিমন্ত্রী আজ ঢাকা-বরিশাল নৌপথের চাঁদপুরস্থ লক্ষ্মীরচর-আলুরবাজার-ঈশানবালা-হিজলা-উলানিয়া-মিয়ারচর নৌপথ পরিদর্শনকালে এসব কথা বলেন।

খালিদ মাহ্‌মুদ চৌধুরী বলেন, অতিরিক্ত স্রোত ও পলি জমে যাওয়ার কারণে নদী ভরাট হয়ে বরিশাল রুটের মিয়ারচরেও নৌপথও বন্ধ হয়ে গিয়েছিল; এখন ভোলার ইলিশা দিয়ে ঘুরে বরিশাল যেতে হচ্ছে। সেই অবস্থায় আলু বাজার থেকে হিজলা হয়ে নৌপথ হয় কিনা সেটা নিয়ে মন্ত্রণালয়ের পক্ষে দু’টি সভা হয়েছে। সভায় সরকার সিদ্ধান্ত নিয়েছে কিভাবে ড্রেজিং করলে নৌ চলাচল করতে পারবে।

প্রতিমন্ত্রী বলেন, ঢাকা-বরিশাল নৌপথের মিয়ারচর, কালীগঞ্জ ও আলু বাজার এই তিন চ্যানেলের কোন নৌ রুটই বাদ দিচ্ছে না সরকার। মিয়ারচরে যে পথটা আছে তা ড্রেজিং করে চালু করা হবে। পাশাপাশি আলুবাজার চ্যানেলটিও চালু রাখা হবে। ঢাকা-বরিশাল নৌপথে বহুমাত্রিক পথ (লিঙ্ক) রাখা হবে। প্রতিবন্ধকতায় অব্যাহত পথ রাখতে বিকল্প পথ ব্যবহার করতে হবে।

খালিদ মাহ্‌মুদ চৌধুরী বলেন, শিমুলিয়া-কাঁঠালবাড়ী রুটে ফেরি চলাচল আটদিন বন্ধ ছিলো। কারণ অতিরিক্ত স্রোত ও পলি জমে যাওয়ার কারণে নদী ভরাট হয়ে যাচ্ছে এবং পথগুলো বন্ধ হয়ে যাচ্ছে। সেখানে ‘কে-টাইপ’ (ছোট) ফেরি চলছে।

প্রতিমন্ত্রী পরে হিজলা লঞ্চঘাটে হিজলা উপজেলা আওয়ামী লীগ আয়োজিত জনসভায় বক্তব্য রাখেন।

এ সময় আরো উপস্থিত ছিলেন সংসদ সদস্য পঙ্কজ দেবনাথ, বিআইডব্লিউটিএ'র চেয়ারম্যান কমডোর গোলাম সাদেক, বিআইডব্লিউটিএ'র সদস্য পরিচালনা ও পরিকল্পনা মোঃ দেলোয়ার হোসেন, প্রধান প্রকৌশলী (ড্রেজিং) আবদুল মতিন,পরিচালক বন্দর ও পরিবহন কাজী ওয়াকিল নেওয়াজ, পরিচালক নৌ নিরাপত্তা মোঃ রফিকুল ইসলাম প্রমুখ।

#

জাহাঙ্গীর/নাইচ/সঞ্জীব/আব্বাস/২০২০/১৮০০ ঘণ্টা

তথ্যবিবরণী নম্বর : ৩৪৬৬

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২৮ ভাদ্র (১২ সেপ্টেম্বর):

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১০ হাজার ৭২৩ জনের নমুনা পরীক্ষা করে ১ হাজার ২৮২ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৩ লাখ ৩৬ হাজার ৪৪ জন।

 গত ২৪ ঘণ্টায় ৩৪ জন-সহ এ পর্যন্ত ৪ হাজার ৭০২ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২ লাখ ৩৮ হাজার ২৭১ জন।

#

দলিল উদ্দিন/নাইচ/সঞ্জীব/আব্বাস/২০২০/১৭৩৮ ঘণ্টা

তথ্যবিবরণী নম্বর : ৩৪৬৫

**দোহাজারী-কক্সবাজার রেললাইন নির্মাণ কাজ প‌রিদর্শন কর‌লেন রেলপথ মন্ত্রী**

কক্সবাজার, ২৮ ভাদ্র (১২ সেপ্টেম্বর):

 দোহাজারী থেকে কক্সবাজার পর্যন্ত নির্মাণাধীন নতুন রেললাইন নির্মাণ কাজ আজ পরিদর্শন করেছেন রেলপথমন্ত্রী মোঃ নূরুল ইসলাম সুজন।

 মন্ত্রী কক্সবাজারের কাছে নির্মাণাধীন আইকনিক স্টেশন বিল্ডিংয়ের কাজ পরিদর্শন করেন। এছাড়া বনাঞ্চলের মধ্যে হাতি পারাপারের জন্য ওভারপাস ও আন্ডারপাস নির্মাণ কার্যক্রম দেখেন। এখানে তিনি ক্ষতিগ্রস্ত কয়েকজনের হাতে ক্ষতিপূরণের চেক হস্তান্তর করেন।

 এ সময় মন্ত্রী উপস্থিত সাংবাদিকদের বলেন, বাংলাদেশের  ফাস্ট ট্রাক ভুক্ত এবং প্রধানমন্ত্রীর অগ্রাধিকার প্রকল্পের একটি  হচ্ছে দোহাজারী থেকে কক্সবাজার পর্যন্ত নতুন রেললাইন নির্মাণ। প্রকল্পটি বাস্তবায়িত হলে পর্যটন নগরী কক্সবাজারে যাতায়াতের জন্য খুবই সহজ হবে এবং অধিক সংখ্যক দেশি-বিদেশি পর্যটক কক্সবাজারে আগমন করবে । রেল লাইনটি এ অঞ্চলের তথা বাংলাদেশের অর্থনীতির জন্য খুবই গুরুত্বপূর্ণ ভূমিকা রাখবে।

 মন্ত্রী আরো বলেন, বর্তমানে রেলওয়ে অনেকগুলো প্রকল্প বাস্তবায়ন করছে। নতুন রেললাইন নির্মাণ-সহ নতুন ইঞ্জিন, কোচ ক্রয় করা, ডাবল লাইন নির্মাণ করা-সহ যাত্রীদের সেবা বৃদ্ধিকরণের জন্য বহুমুখী কার্যক্রম হাতে নেয়া হয়েছে। সরকার সারা দেশকে রেল নেটওয়ার্কের আওতায় আনার চেষ্টা করছে।

 প্রকল্পটি এডিবির অর্থায়নে নির্মিত হচ্ছে। ২০২২ সালের জুনে এটি চালু হবার সম্ভাবনা রয়েছে। আগস্ট পর্যন্ত প্রকল্পের সার্বিক অগ্রগতি ৪২ শতাংশ।

#

শরিফুল/নাইচ/সঞ্জীব/রেজাউল/২০২০/১৭২৮ ঘণ্টা

তথ্যবিবরণী নম্বর : ৩৪৬৪

**আনোয়ার উদ্দিনের মৃত্যুতে পরিবেশমন্ত্রীর শোক**

ঢাকা, ২৮ ভাদ্র (১২ সেপ্টেম্বর):

 মৌলভীবাজারের বড়লেখা উপজেলা আওয়ামী লীগের সাধারণ সম্পাদক মোঃ আনোয়ার উদ্দিনের মৃত্যুতে আজ গভীর শোক ও দুঃখপ্রকাশ করেছেন পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন।

 মন্ত্রী শোকবার্তায় বলেন, জাতির পিতা বঙ্গবন্ধু শেখ মুজিবুর রহমান এর আদর্শ এবং মুক্তিযুদ্ধের চেতনার একনিষ্ঠ অনুসারী আনোয়ার উদ্দিনের মৃত্যুতে বড়লেখা উপজেলা আওয়ামী লীগের জন্য এক অপূরণীয় ক্ষতি। স্থানীয় আওয়ামী লীগে তাঁর মতো একজন নিবেদিতপ্রাণ ও ত্যাগী নেতার অবদান স্মরণীয় হয়ে থাকবে। রাজনীতির পাশাপাশি বড়লেখা বালিকা উচ্চ বিদ্যালয়ের পরিচালনা পরিষদের সভাপতির দায়িত্ব পালন ছাড়াও এলাকার বিভিন্ন সামাজিক, সাংস্কৃতিক কর্মকাণ্ডে তাঁর ভূমিকা উপজেলাবাসীর হৃদয়ে চিরজাগরুক হয়ে থাকবে।

 মন্ত্রী মরহুমের বিদেহী আত্মার মাগফেরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

#

দীপংকর/শাহ আলম/রেজ্জাকুল/খোরশেদ/মাসুম/২০২০/১৫৪৫ ঘণ্টা